Michael van der Gucht
Michael van der Gucht (vulgo: Michiel van der Gucht sive Michael Vandergutch; Antverpiae anno 1660 natus; Antverpiae aut Londinii die 16 Octobris anno 1725 mortuus) fuit chalcographus Flandricus.

Biographia 

Friderici Bouttats II tiro de 1672 usque ad 1673, aut fortasse Philippi Bouttats, atque Davidis Loggan discipulus, primum domi, ubi anno 1673 Sancti Lucae Collegii sodalis fuit, et de 1682 Amstelodami, ubi apud Rosengracht resedit, laboravit. Die 16 mensis Iunii anno 1682 Mariam de Hogenbergh de Aerschot in matrimonium duxit. Postea Londinium migravit anno 1688, ubi praecipue libros effigiavit.  Primum praesertim tabulas anatomicas perfecit, postea virorum clarorum effigies, monumenta aedificiaque incidit. Anno 1725 in vico urbano Bloomsbury Londiniensi domi ob podagram obiit. 

Ex eius operibus enumerandae sunt multae tabulae historiarum Eduardi Clarendon, Iosiae Child effigies iuxta tabulam Ioannis Riley, Thomae Sprat, episcopi Roffensis, iuxta Petrum Lely, episcopi Francisci Atterbury post Godfridum Kneller, reginae Elizabethae post Antonium Moro atque Regiae Classis Britannicae imago grandis iuxta tabulam Thomae Baston. Praeterea cum Gulielmo Cowper ad tabulas perficiendas libri Eduardi Tyson Orang-outang, sive Homo Sylvestris laboravit. Denique secundum Everhardi Kickii et Gerardi Moore delineationes ad Ioannis Sloane librum A voyage to the islands of Madera, Barbados, Nieves, S.Christophers and Jamaica illustrandum chalcographias confecit ad numerum quinque et septuaginta; septem autem ab Ioanne Savage perfectae sunt.

Georgius Vertue, eius filii, Gerardus et Ioannes, chalcographi Londinii, et Iacobus Smith eius discipuli fuerunt.

Opera 
 Chalcographiae operis Eduardi Clarendon The History of the Rebellion and Civil Wars in England
 Ofspring Blackall effigies, chalcographia iuxta tabulam Michaelis Dahl, 162 × 100 mm, 1722, apud Pinacothecam Effigierum Nationalem Londiniensem
 Chalcographiae libri Batty Langley Pomona, or, The fruit-garden illustrated ("Pomona sive pomarium illustratum") liber ipse apud archive.org
 HMS Regulus, chalcographia post Isaacum Sailmaker, 1670
 Iacobi Drake effigies, chalcographia post Thomam Forster, 1707
 Eduardi Lake effigies, chalcographia, 1705 
 Thomae Creech effigies, chalcographia, 127 mm x 77 mm 
 Edmundi Gibson effigies, chalcographia, apud Pinacothecam Effigierum Nationalem Londiniensem
 Eduardi Ward effigies, chalcographia, 1710
 Sir Josiah Child effigies, chalcographia iuxta tabulam Ioannis Riley
 Thomae Sprat, Roffensis episcopi, effigies, chalcographia post Petrum Lely
 Episcopi Francisci Atterbury effigies, chalcographia post Godfridum Kneller
 Chalcographiae libri Eduardi Tyson Orang-outang, sive homo sylvestris liber ipse apud archive.org
 Chalcographiae 75 libri Ioannis Sloane A Voyage to the Islands Madera, Barbados, Nieves, S. Christophers and Jamaica

Notae

Bibliographia

Nexus externi 

 Michael van der Gucht in Amstelodami Rijksmuseum 
 Michael van der Gucht in Artnet 

Artifices Flandriae
Chalcographi
Scalptores